CELEX: 62007CN0545
Language: fi
Date: 2007-12-04 00:00:00
Title: Asia C-545/07: Ennakkoratkaisupyyntö, jonka Sofiyski gradski sad (Bulgaria) on esittänyt 4.12.2007 — Apis-Hristovich EOOD v. Lakorda AD

23.2.2008   
            
            
               FI
            
            
               Euroopan unionin virallinen lehti
            
            
               C 51/35
            
         Ennakkoratkaisupyyntö, jonka Sofiyski gradski sad (Bulgaria) on esittänyt 4.12.2007 — Apis-Hristovich EOOD v. Lakorda AD
   (Asia C-545/07)
   (2008/C 51/57)
   Oikeudenkäyntikieli: bulgaria
   Ennakkoratkaisua pyytänyt tuomioistuin
   Sofiyski gradski sad
   Pääasian asianosaiset
   
      Kantaja: Apis-Hristovich EOOD
   
      Vastaaja: Lakorda AD
   Ennakkoratkaisukysymykset
   
               1)
            
            
               Miten on tulkittava käsitteitä ”pysyvä siirtäminen” ja ”väliaikainen siirtäminen” ja miten ne on rajattava toisistaan, jotta
               
                           —
                        
                        
                           voidaan todeta, onko tapahtunut direktiivin 96/9/EY (1) 7 artiklan 2 kohdan a alakohdassa tarkoitettu kopiointi tietokannasta, johon on pääsy elektronisesti,
                        
                     
                           —
                        
                        
                           voidaan todeta, minä ajankohtana on tällöin lähdettävä siitä, että on tapahtunut direktiivin 96/9/EY 7 artiklan 2 kohdan a alakohdassa tarkoitettu kopiointi tietokannasta, johon on pääsy elektronisesti,
                        
                     
                           —
                        
                        
                           voidaan todeta, mikä merkitys kopioinnin arvioinnille on sillä, jos tällä tavoin kopioitua tietokannan sisältöä on käytetään uuden ja muutetun tietokannan perustamiseen?
                        
                     
         
               2)
            
            
               Mitä kriteeriä on sovellettava käsitteen ”määrällisesti arvioituna olennaisen osan kopiointi” tulkinnassa, jos tietokannat on jaettu yksittäisiin alaryhmiin ja niitä käytetään näissä alaryhmissä, jotka ovat itsenäisiä markkinatuotteita? Onko kriteerinä käytettävä tietokantojen laajuutta koko markkinatuotteessa vai tietokantojen laajuutta kulloisessakin alaryhmässä?
            
         
               3)
            
            
               Onko käsitteen ”määrällisesti arvioituna olennainen osa” tulkinnan yhteydessä otettava huomioon se seikka, että mahdollisesti valmistajalta kopioidut tietyt tiedot on hankittu lähteestä, johon ei ole yleistä pääsyä niin, että tietojen saaminen oli mahdollista vain kopioimalla ne juuri tämän valmistajan tietokannoista?
            
         
               4)
            
            
               Mitä kriteerejä on sovellettava sen toteamiseksi, onko kopioitu tietokantaa, johon on pääsy elektronisesti? Voidaanko viitteenä kopioinnista pitää sitä, että valmistajan tietokannalla on erityinen rakenne, huomautukset, viittaukset, käskyt, kentät, hypertekstilinkit ja toimitukselliset tekstit ja nämä elementit ovat myös mahdolliseen rikkomiseen syyllistyneen tekijän tietokannassa? Onko kummankin toisiinsa verrattavan tietokannan organisaation eri alkuperäisrakenteilla merkitystä tässä arvioinnissa?
            
         
               5)
            
            
               Onko kopioinnin tapahtumisen toteamisessa merkitystä tietokannan hallintaa varten tehdyllä tietokoneohjelmalla/järjestelmällä, jos se ei ole osa tietokantaa?
            
         
               6)
            
            
               Koska direktiivin 96/9/EY ja Euroopan yhteisöjen tuomioistuimen oikeuskäytännön mukaan ”tietokannan laadullisesti ja määrällisesti arvioituna olennainen osa” on yhteydessä tietokannan keräämiseen, varmistamiseen tai esittämiseen kohdistuvaan huomattavaan investointiin, niin miten näitä käsitteitä on tulkittava valtion täytäntöönpanoviranomaisten antamien, yleisön saatavilla olevien normatiivisten toimien ja yksittäispäätösten ja -toimien, niiden käännösten ja oikeuskäytännön suhteen?
            
         
      (1)  Tietokantojen oikeudellisesta suojasta 11.3.1996 annettu Euroopan parlamentin ja neuvoston direktiivi 96/9/EY (EYVL L 77, s. 20).